ג'מאל מוסיאלה

ג'מאל מוסיאלה (באנגלית: Jamal Musiala; נולד ב-26 בפברואר 2003) הוא כדורגלן גרמני-אנגלי המשחק בעמדת הקשר בבאיירן מינכן ובנבחרת גרמניה. מוסיאלה נולד בשטוטגרט, גרמניה לאב ניגרי ולאם גרמניה. הוא התגורר בפולדה עד גיל שבע. לאחר מכן עבר עם אמו לאנגליה ושיחק באקדמיה של צ'לסי במשך רוב שנות ילדותו. ביולי 2019, בגיל 16, עזב את צ'לסי והצטרף לבאיירן מינכן. ב-3 ביוני 2020 ערך את הופעת הבכורה שלו, כשנכנס כמחליף בבאיירן מינכן II בניצחון 2–3 על פרוסן מינסטר בליגה הגרמנית השלישית. ב-20 ביוני 2020 ערך את הופעת הבכורה שלו בבונדסליגה בקבוצת הבוגרים של המועדון מול פרייבורג. בהופעה זו הפך לשחקן הצעיר ביותר ששיחק במדי באיירן מינכן בבונדסליגה, בגיל 17 שנים ו-115 יום. ב-18 בספטמבר 2020 כבש את שער הבונדסליגה הראשון שלו בניצחון 0–8 על שאלקה 04, בכך הפך לכובש השער הצעיר בתולדות המועדון, בגיל 17 שנים ו-205 יום. ב-3 בנובמבר ערך את הופעת הבכורה שלו בליגת האלופות בניצחון 2–6 על רד בול זלצבורג. ב-23 בפברואר 2021 כבש את שער ליגת האלופות הראשון שלו בניצחון 4–1 על לאציו בשלב שמינית הגמר. בכך הפך לכובש השער הצעיר ביותר בתחרות הן כגרמני והן כאנגלי. במחזור האחרון של עונת 2022/2023 בבונדסליגה כבש שער ניצחון 1–2 על פ.צ. קלן בדקה ה-89, שער אשר הכריע את האליפות והעניק אותה לבאיירן מינכן על חשבון בורוסיה דורטמונד בזכות הפרש שערים עדיף. למוסיאלה הייתה אפשרות לייצג הן את נבחרת ניגריה עקב מוצא אביו, הן את אנגליה והן את גרמניה, ובנבחרות הצעירות שיחק הן עם גרמניה והן עם אנגליה. בנובמבר 2020 זומן לסגל נבחרת אנגליה עד גיל 21. הוא ערך את הופעת הבכורה שלו בניצחון 1–3 על אנדורה ב-13 בנובמבר 2020. הוא הבקיע את השער הראשון בניצחון 0–5 על אלבניה ב-17 בנובמבר 2020. ב-24 בפברואר 2021 הודיע מוסיאלה כי החליט לייצג את מדינת הולדתו, גרמניה, בנבחרות הבינלאומיות. ב-24 במרץ 2021 ערך את הופעת הבכורה במדי נבחרת גרמניה, כשהחליף את קאי האברץ בניצחון 0–3 על איסלנד במסגרת מוקדמות מונדיאל 2022. ב-11 באוקטובר כבש שער בכורה בניצחון 0–4 על מקדוניה הצפונית. נכלל בסגל נבחרת גרמניה לטורניר מונדיאל 2022. אליפות הליגה השלישית: 2019/2020 אליפות גרמניה: 2020/2021, 2021/2022, 2022/2023 הסופר קאפ הגרמני: 2020, 2021, 2022 הסופר קאפ האירופי: 2020 גביע העולם למועדונים: 2020 יורו 2024-נעל הזהב מדיה וקבצים בנושא ג'מאל מוסיאלה בוויקישיתוף ג'מאל מוסיאלה, ברשת החברתית אקס (טוויטר) ג'מאל מוסיאלה, ברשת החברתית אינסטגרם ג'מאל מוסיאלה, באתר Transfermarkt ג'מאל מוסיאלה, באתר Soccerway ג'מאל מוסיאלה, באתר BDFutbol ג'מאל מוסיאלה, באתר WorldFootball.net ג'מאל מוסיאלה, באתר National Football Teams ג'מאל מוסיאלה, באתר FootballDatabase.eu ג'מאל מוסיאלה, באתר ESPN Jamal Musiala: who is Bayern Munich's half-English, half-German star of the future?, bundesliga.com - the official Bundesliga website (באנגלית) Bayern Munich sign 16-year-old Chelsea talents Jamal Musiala and Bright Arrey-Mbi, bundesliga.com - the official Bundesliga website (באנגלית) "Bayern beat Schalke 8-0 on opening day". BBC Sport (באנגלית בריטית). נבדק ב-2021-02-25. "Musiala on target as Bayern thrash Lazio". BBC Sport (באנגלית בריטית). נבדק ב-2021-02-25. England, Germany ahead of Nigeria in chase Bayern Munich's Jamal Musiala, Nigeria sports news, transfers & gossips, ‏8 בנובמבר 2020 (באנגלית אמריקאית) Ausnahmetalent Jamal Musiala entscheidet sich für deutsche Nationalmannschaft, www.sportschau.de, ‏24 בפברואר 2021 (בגרמנית) Flick beruft Moukoko, Füllkrug und Götze in WM-Kader באתר הרשמי של פדרציית הכדורגל הגרמנית, 10 בנובמבר 2022 (בגרמנית)